จากที่ร้านหมูสองชั้นหมูจุ่มสาขาหลังมช.ได้เป็นร้านยอดฮิตติดลมบนจนต้องจองคิวนั่งรอเป็นชั่วโมงๆไปแล้วนั้น ทางร้านก็ได้เปิดเพิ่มมาอีกสาขาคือสาขาทิพย์เนตร สาขานี้ตั้งอยู่ถนนทิพย์เนตรฝั่งตรงข้ามธนาคารออมสิน เปิดตั้งแต่ 5 โมงเย็นถึง 5 ทุ่ม ถึงแม้ว่าร้านจะขยายสาขามาเปิดเพิ่มแต่จำนวนลูกค้าก็ไม่ได้ลดลงเลยแถมยังจะมากขึ้นๆทุกวันอีก จุดเด่นของทางร้านที่ทำให้คนล้นหลามแบบนี้น่าจะเป็นคุณบัติที่ครบครันตั้งแต่อาหารอร่อย(ไม่ว่าจะเป็นน้ำซุปหรือน้ำจิ้มก็รสเด็ดทั้งนั้น) มีให้เลือกหลากหลาย(หมู,ไก่,เนื้อ ที่มีทั้งแบบหมักและสไลด์สำหรับชาบู,เครื่องในหมู,เนื้อปลา,เครื่องทะเล,ลูกชิ้นต่างๆ,ไข่ไก่,หมี่หยก,วุ้นเส้น,เส้นแก้วผักสดหลากหลายชนิด,ผลไม้,น้ำอัดลม และที่ห้ามพลาดเลยคือไอศครีมโฮมเมดที่อร่อยกว่าร้านไอศครีมดังๆบางร้านซะอีก) ใช้ของคุณภาพดี(สด สะอาด เรียงอยู่ในตู้แช่ที่มีความเย็นตลอดเวลา) เติมของบ่อย ไม่จำกัดเวลา บริการรวดเร็ว และที่สำคัญราคาประหยัดอีกด้วย(199฿รวมน้ำ) เรียกได้ว่าเป็นร้านที่เหมาะสมกับทุกเพศทุกวัยเลยก็ว่าได้ ใครอยากมาลองความเด็ดดวงของร้านนี้ถ้าไม่อยากรอนานแนะนำให้โทรจองไว้ก่อนดีกว่าค่ะ ทางร้านเริ่มรับจองตั้งแต่เที่ยงวัน โดยรับจำนวนจำกัดนะคะเพราะที่เหลือเป็นโต๊ะสำหรับลูกค้า walk in เท่านั้นค่ะ ส่วนใครจองไม่ทันต้องมานั่งรอคิว ถึงจะต้องรอนานหน่อยแต่รับรองไม่ผิดหวังแน่นอนค่ะ